Foto: Reuters Xitoy xalq respublikasi yetakchisi Si Tszinpinning bayonot berishicha, Xitoy kommunistik partiyasi 21-asrning o‘rtalariga kelib «buyuk, zamonaviy sotsialistik mamlakat»ni barpo etadi. U bu haqda XKPning 19-s’yezdidagi nutqida so‘z yuritdi, deb xabar qilmoqda Sinxua agentligi. Uning aytishicha, Kompartiya 2035 yilda Xitoyni «sotsialistik modernizatsiyani hayotga tatbiq qilish asoslari»ga olib keladi. Si Tszinpinga ko‘ra, XKP «buyuk, zamonaviy sotsialistik mamlakat barpo etishga ikki bosqichni tashkil etmoqda. Bu mamlakat asr o‘rtasiga kelib farovon, kuchli, demokratik, madaniy taraqqiy etgan va chiroyli davlatga aylanadi».